

Regelverk for stipend for elever med samisk i videregående skole

Vedtatt i sak SR 220/20

Norsk



Ávjovárgeaidnu 50

9730 Karasjok/Kárášjohka

Telefon +47 78 47 40 00

samediggi@samediggi.no

[www.samediggi.no](http://www.samediggi.no)

Innhold

[1.1 Mål og prioriteringer til tilskuddsordningen 4](#_Toc91061288)

[1.1.1 Mål for tilskuddsordningen 4](#_Toc91061289)

[1.1.2 Kriterier for måloppnåelse 4](#_Toc91061290)

[1.2 Søknadens form og innhold 4](#_Toc91061291)

[1.2.1 Tilskuddsmottaker / Hvem kan søke 4](#_Toc91061292)

[1.2.2 Søknadsfrist 4](#_Toc91061293)

[1.2.3 Krav til søknaden 4](#_Toc91061294)

[1.2.4 Vilkår til søker 5](#_Toc91061295)

[1.3 Beregningsregler 5](#_Toc91061296)

[1.3.1 Beregningsregler 5](#_Toc91061297)

[Stipendet tildeles med: 5](#_Toc91061298)

[1.4 Søknadsbehandling 5](#_Toc91061299)

[1.4.1 Søknadsbehandling 5](#_Toc91061300)

[1.4.2 Utbetalingsvilkår 5](#_Toc91061301)

[1.5 Kontroll 6](#_Toc91061302)

[1.5.1 Kontroll og oppfølgning 6](#_Toc91061303)

[1.5.2 Tilbakebetaling 6](#_Toc91061304)

## Mål og prioriteringer til tilskuddsordningen

### Mål for tilskuddsordningen

* Videregående elever har samisk i fagkretsen på videregående skole.

### Kriterier for måloppnåelse

* Elever på videregående skole gjennomfører samisk opplæring.
* Privatister tar eksamen i samisk språk.

## Søknadens form og innhold

### Tilskuddsmottaker / Hvem kan søke

* Elever i videregående skole som har opplæring i samisk enten som førstespråk, andrespråk eller fremmedspråk.
* Elever i videregående skole som har opplæring i samisk enten som førstespråk, andrespråk eller fremmedspråk som fjernundervisning.
* Elever som tar eksamen i samisk språk som privatist.
* Personer som er norske statsborgere, eller som har rett til å registrere seg som norsk statsborger og er tilknyttet et offentlig godkjent lærested i Sverige eller Finland og som har rett til støtte gjennom Statens lånekasse for utdanning i Norge.

### Søknadsfrist

* 31.03.22

Søknadene for skoleåret 2021/22 kan sendes inn fra 16.01.22 til 31.03.22. Søknadene blir behandlet fortløpende. Søknader sendt etter denne dato realitetsbehandles ikke.

### Krav til søknaden

* Søknad skal sendes via Sametingets tilskuddsportal. For søkere under 18 år må foresatte søke på vegne av eleven gjennom Sametingets tilskuddsportal.
* Det må legges ved bekreftelse fra opplæringsstedet om at søker er heltidselev eller deltidselev som har hatt og fremdeles har opplæring i samisk som førstespråk, andrespråk eller fremmedspråk. Bekreftelse er kun gyldig med opplæringsstedets stempel og signatur.
* Privatister må sende inn bekreftelse på oppmelding til eksamen.
* Elever som er tilknyttet et offentlig godkjent lærested i Sverige eller Finland må i tillegg sende inn informasjon fra faglærer om hvilket nivå opplæringen tilsvarer iht. Sametingets regelverk; samisk som førstespråk, andrespråk eller fremmedspråk.

### Vilkår til søker

* Personer som mottar stipend, må være elever ved et offentlig godkjent lærested i Norge, godkjent for utdanningsstøtte gjennom Statens lånekasse for utdanning.
* Søkere som er tilknyttet et offentlig godkjent lærested i Sverige eller Finland må være norske statsborgere, eller ha rett til å registrere seg som norsk statsborger og ha rett til støtte gjennom Statens lånekasse for utdanning i Norge.
* Privatister må sende inn bekreftelse på avlagt eksamen i samisk språk.

## Beregningsregler

### Beregningsregler

* Sametinget vil at flere skal velge, og gjennomføre, samiskundervisningen som førstespråk, og prioriterer derfor førstespråklige med høyest stipendsats.

### Stipendet tildeles med:

* kr 10 000 til elever som har samisk som førstespråk.
* kr 6 000 til elever som har samisk som andrespråk – Samisk 2
* kr 3 500 til elever som har samisk som andrespråk - Samisk 3 eller Samisk 4
* kr 3 500 til elever som har samisk som fremmedspråk.

## Søknadsbehandling

### Søknadsbehandling

* Søknader som ikke oppfyller kriteriene for å kunne søke vil bli avvist.
* Søknader blir behandlet fortløpende og innen tre måneder fra vi har mottatt søknaden.
* Sametinget kan spørre etter mer dokumentasjon eller innkalle til en avklaringssamtale.

.

### Utbetalingsvilkår

* Stipendet utbetales i sin helhet når tildeling av stipendet er vedtatt.
* Stipendet til privatister blir utbetalt i sin helhet etter at bekreftelse på avlagt eksamen i samisk språk er sendt inn til Sametinget.

## Kontroll

### Kontroll og oppfølgning

* Sametinget kan kontrollere at stipendmottaker har fullført skoleåret med opplæring i samisk.
* Sametinget kan be om ytterlige opplysninger som søker er pliktet til å gi. Dette gjelder opplysninger som skal brukes i statistikk og annen rapportering.

### Tilbakebetaling

* Sametinget kan kreve stipendet tilbakebetalt i sin helhet dersom eleven ikke fullfører skoleåret.
* Sametinget kan kreve tilbakebetaling av for mye utbetalt stipend.
* Dersom mottaker ikke betaler tilbake i slike tilfeller, kan Sametinget iverksette rettslige skritt for å få utbetalt tilgodehavende. Dersom tilbakebetaling ikke skjer innen den frist som blir gitt, kan det kreves forsinkelsesrenter i tillegg, jf. lov 17. desember 1976 nr. 100 om renter ved forsinket betaling mv.